Lausa piinlik on, et olen jõudnud kuu esimese kaheksa päeva jooksul mängida vaid 1900 kätt, aga samas jälle olen tegelenud palju eneseharimisega. Eks neid käsi jõuab mängida veel küll ja küll.    Hetkel loen jätkuvalt sellist raamatut nagu "Internet Texas Hold'em Winning Strategies from an Internet Pro" By Matthew Hilger ja on täitsa asjalik lugemine.    Mängitud 12000 käe jooksul on kaardipakk vähemalt nii pähe kulunud, et kui lugeda praktilisi näiteid, siis kaardid ja situatsioonid tekivad iseenesest silma ette. Alguses vajas selline raamatust näidete lugemine suht palju aega ja keskendumist, et midagi üldse kohale jõuaks. Selles osas on jällegi areng tuntav ja see teeb ainult head meelt:)    Tänased mängitud paarsada kätt lõppesid üsna positiivselt, kuid tegelikult ei ole sellel üldsegi tähtsust, sest mis täna positiivne, see homme võib üsna kiirelt haihtuda.    Eks näis mis kuu endaga kaasa toob, kuid selliseid tulemusi nagu eelmisel kuul, ma väga ei loodaks. Pigem püüaks jääda lihtsalt kuuga plusspoolele ja suurendada oma teadmistepagasit.